CELEX: 32013R1204
Language: el
Date: 2013-11-25 00:00:00
Title: Εκτελεστικός κανονισμός (ΕΕ) αριθ. 1204/2013 της Επιτροπής, της 25ης Νοεμβρίου 2013 , για την τροποποίηση του κανονισμού (ΕΚ) αριθ. 798/2008 όσον αφορά την εγγραφή για τη Δημοκρατία της Μολδαβίας στους καταλόγους τρίτων χωρών από τις οποίες επιτρέπεται η εισαγωγή στην Ένωση ορισμένων κρεάτων, προϊόντων με βάση το κρέας, αυγών και προϊόντων αυγών  Κείμενο που παρουσιάζει ενδιαφέρον για τον ΕΟΧ

27.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 316/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1204/2013 ΤΗΣ ΕΠΙΤΡΟΠΉΣ
   της 25ης Νοεμβρίου 2013
   για την τροποποίηση του κανονισμού (ΕΚ) αριθ. 798/2008 όσον αφορά την εγγραφή για τη Δημοκρατία της Μολδαβίας στους καταλόγους τρίτων χωρών από τις οποίες επιτρέπεται η εισαγωγή στην Ένωση ορισμένων κρεάτων, προϊόντων με βάση το κρέας, αυγών και προϊόντων αυγών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
   Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για ανθρώπινη κατανάλωση (2), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Η οδηγία 2002/99/ΕΚ ορίζει τους γενικούς κανόνες υγειονομικού ελέγχου που διέπουν την παραγωγή, μεταποίηση και διανομή προϊόντων εντός της Ένωσης και την εισαγωγή από τρίτες χώρες προϊόντων ζωικής προέλευσης που προορίζονται για ανθρώπινη κατανάλωση και προβλέπει τη θέσπιση ειδικών κανόνων καθώς και πιστοποίηση για τη διαμετακόμιση.
            
         
               (2)
            
            
               Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και προϊόντα πουλερικών και για καθορισμό των απαιτήσεων κτηνιατρικής πιστοποίησης (3), ορίζει ότι ορισμένα προϊόντα επιτρέπεται να εισάγονται στην Ένωση και να διαμετακομίζονται μέσω αυτής μόνον από τρίτες χώρες, εδάφη, ζώνες ή διαμερίσματα που απαριθμούνται στον πίνακα του μέρους 1 του παραρτήματος I του εν λόγω κανονισμού. Ο εν λόγω κανονισμός ορίζει επίσης τις απαιτήσεις κτηνιατρικής πιστοποίησης για τα εν λόγω εμπορεύματα. Οι απαιτήσεις αυτές λαμβάνουν επίσης υπόψη εάν απαιτούνται ή όχι περαιτέρω εγγυήσεις εξαιτίας της κατάστασης των εν λόγω τρίτων χωρών, εδαφών, ζωνών ή διαμερισμάτων ως προς τις ασθένειες. Οι πρόσθετες εγγυήσεις με τις οποίες πρέπει να συμμορφώνονται τα εν λόγω προϊόντα παρατίθενται στο μέρος 2 του παραρτήματος I του κανονισμού (ΕΚ) αριθ. 798/2008.
            
         
               (3)
            
            
               Η Δημοκρατία της Μολδαβίας αναφέρεται στην απόφαση 2011/163/ΕΕ της Επιτροπής, της 16ης Μαρτίου 2011, για την έγκριση σχεδίων που υποβλήθηκαν από τρίτες χώρες σύμφωνα με το άρθρο 29 της οδηγίας 96/23/ΕΚ του Συμβουλίου (4), και έχει ένα σχέδιο επιτήρησης καταλοίπων που εγκρίθηκε για τα αυγά.
            
         
               (4)
            
            
               Η Δημοκρατία της Μολδαβίας ζήτησε από την Επιτροπή να εγκρίνει τις εισαγωγές προϊόντων αυγών στην Ένωση και υπέβαλε σχετικές πληροφορίες. Η θερμική επεξεργασία που εφαρμόζεται στα προϊόντα αυγών μειώνει τους πιθανούς υγειονομικούς κινδύνους των προϊόντων αυτών σε μηδαμινό επίπεδο. Κατά συνέπεια, θα πρέπει να συμπεριληφθεί η εν λόγω τρίτη χώρα στον κατάλογο που περιλαμβάνεται στο μέρος 1 του παραρτήματος I του κανονισμού (ΕΚ) αριθ. 798/2008.
            
         
               (5)
            
            
               Ως εκ τούτου, ο κανονισμός (ΕΚ) αριθ. 798/2008 θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 798/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Νοεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 18 της 23.1.2003, σ. 11.
   
      (2)  ΕΕ L 139 της 30.4.2004, σ. 206.
   
      (3)  ΕΕ L 226 της 23.8.2008, σ. 1.
   
      (4)  ΕΕ L 70 της 17.3.2011, σ. 40.
   
      ΠΑΡΑΡΤΗΜΑ
      Στο μέρος 1 του παραρτήματος I του κανονισμού (ΕΚ) αριθ. 798/2008 η εγγραφή για τη Δημοκρατία της Μολδαβίας προστίθεται μετά την εγγραφή «KR — Δημοκρατία της Κορέας»:
      
         
                     «MD — Δημοκρατία της Μολδαβίας
                  
                  
                     MD-0
                  
                  
                     Ολόκληρη η χώρα
                  
                  
                     EP»